21. गायब मनुष्य/ अदृश्य मानव देख नही सकेगा क्या इसका कोई वैज्ञानिक तर्क है: अवश्य है... यद्दपि यह बात थोड़ी अजीब लग सकती है कि अदृश्य मानव देख नही सकेगा लेकिन शत प्रतिशत सत्य है। पीछे के विज्ञान को समझने के लिए आपको यह जानना आवश्यक है कि हमारे रेटिना पर सामने वाली वस्तु से टकराकर आने वाला प्रकाश एक चित्र बनाता है जिस कारण हम उस वस्तु को देख पाते है। यदि मनुष्य अदृश्य होगा तो प्रकाश रेटिना के आर-पार निकल जाएगा अर्थात किसी भी प्रकार का चित्र रेटिना पर नही बनेगा। इस प्रकार हमारा मस्तिष्क किसी भी प्रकार की कोई छवि ग्रहण नही करेगा और अदृश्य अवस्था में कुछ भी देख पाना असंभव होगा। एक अन्य तरीके से यदि सारा शरीर अदृश्य हो लेकिन रेटिना दृश्यवान रहे इस अवस्था में अर्ध-अदृश्य मनुष्य देख पाने में सक्षम होगा।